सिम्स में दी जाएगी एंडोस्कोपिक ट्रेनिंग, मुंबई से लाई जाएगी मशीन
सिम्स में जल्द ही एंडोस्कोपिक मशीन की ट्रेनिंग शुरू हाेने वाली है। मशीन लगने होने के बाद सिम्स के सर्जन, डाॅक्टर व बाहर के डाक्टरों को एंडोस्कोप का आपरेशन करने के लिए प्रशिक्षण दिया जाएगा। इसके लिए प्रबंधन अपनी ओर से पूरी तैयारी कर चुका है। एंडोस्कोप स्टेशन शुरू हाेने के बाद मरीजों का आपरेशन और बेहतर इलाज हो सकेगा। इससे आपरेशन करने वाले डाॅक्टरों को मरीज के शरीर की चीरफाड़ करने की जरूरत नहीं पड़ेगी। यह मशीन शरीर के बीमारी वाले अंगों की पहचान कर सकेगी। एंडोस्कोपिक स्टेशन शुरू करने के लिए सिम्स के न्यूरो सर्जन डाॅ. नीरज शिंदे प्रयास कर रहे हैं।
सिम्स में एंडोस्कोपिक मशीन नहीं होने पर न्यूरो सर्जन डाक्टरों को एंडोस्कोप के आपरेशन के प्रशिक्षण प्राप्त करने दिल्ली, मुम्बई जैसे महानगर जाना पड़ता है। सिम्स में एंडोस्कोप स्टेशन शुरू होने के पश्चात न्यूरो सर्जन छुट्टी लेकर बाहर नहीं जाना पड़ेगा। सिम्स में स्टेशन स्थापित होने के बाद भर्ती मरीजों को कई तरह की सुविधाएं मिलेंगी। अभी तक डाॅक्टर शरीर काे नुकीले औजारों से चीरफाड़ करके अापरेशन करते रहे हैं। इस पद्धति से आपरेशन करने पर शरीर के अंग को ज्यादा काटना पड़ता है, इससे मरीज के शरीर में ब्लड की कमी होने का खतरा बना रहता है। अापरेशन के बाद ब्लड की जरूरत पड़ती है। सफल आपरेशन होने के बाद घाव भरने से ज्यादा समय लग जाता है, इस दौरान मरीज को कई तरह की परेशानियां उठानी पड़ती है।
स्टेशन न्यूरो सर्जन विभाग के अधीन होगा
सिम्स में एंडोस्कोप स्टेशन शुरू होने के बाद मशीन का संचालन न्यूरो सर्जन विभाग द्वारा किया जाएगा। मशीन सर्जरी विभाग में स्थापित होगी। डाॅक्टरों को एंडोस्कोप आपरेशन के लिए प्रशिक्षण दिया जाएगा। इसका लाभ सिम्स समेत अन्य स्थानीय और अंचल के डॉक्टरों को मिल सकेगा।
न्यूरो सर्जन डा. शिंदे कर रहे प्रयास
सिम्स के न्यूरो सर्जन प्रमुख डा. नीरज शिंदे ने कंपनी से संपर्क करके सिम्स में एंडोस्कोपिक स्टेशन शुरू करने की जरूरत बताई। इसके लिए इन्होंने कंपनी के उच्चाधिकारियों से चर्चा की। इसके बाद कंपनी मुफ्त में एंडोस्कोप स्टेशन शुरू करने के लिए तैयार हो गई।
मुम्बई की कंपनी मुफ्त में देगी एंडोस्कोप मशीन
मुम्बई की मेरिल कंपनी सिम्स को मुफ्त एंडोस्कोपिक मशीन देगी। स्टेशन शुरू करने के लिए कंपनी सिम्स प्रबंधन किसी तरह की राशि नहीं लेगी। इसके लिए प्रबंधन को अपनी ओर से उचित जगह की व्यवस्था करनी होगी। मशीन अप्रैल माह तक शुरू हो जाएगी।
सिम्स में ट्रेनिंग प्राप्त कर सकेंगे डॉक्टर
एंडोस्कोपिक स्टेशन शुरू होने पर सिम्स व अंचल के सभी डाक्टर प्रशिक्षण प्राप्त कर सकेंगे, इससे भर्ती मरीजों के इलाज में सुविधाएं बढ़ेगी। डाॅक्टरों के लिए मरीजों का ऑपरेशन करना आसान हो जाएगा। डा. रमणेश मूर्ति, प्रभारी एमएस सिम्स
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva